नाली पर फेरोकवर के िलए सौंपा ज्ञापन
भास्कर न्यूज | मलारना डूंगर
ग्रामपंचायत क्षेत्र के न्यू कॉलोनी के लोगों ने उपजिला कलेक्टर को ज्ञापन सौंप कर खुली पड़ी नाली पर फेरोकवर लगाने की मांग की है।
टोंक सवाई माधोपुर लोक सभा क्षेत्र के मीडिया पर्सन अकरम बुनियाद, पूर्व वार्ड पंच अमोलक गुप्ता, वार्ड पंच अंजुम, कजोड़ मीना आदि ने ज्ञापन के माध्यम एसडीएम रघुनाथ खटीक को बताया कि सार्वजनिक निर्माण विभाग ने संवेदक के माध्यम से सड़क के किनारे नालियां बनाई गई, लेकिन उन पर फेरोकवर नहीं लगाए। इसके कारण राहगीरों सहित वाहन चालकों जानवरों को भी नाली पर कर निकलने में परेशानी होती है। कई बार इस खुली नाली के कारण दुर्घटना घटित हो चुकी है। इस बारे में पूर्व में भी सम्बन्धित विभाग के अधिकारियों सहित प्रशासनिक अधिकारियों को अवगत कराने के बाद भी समस्या जस की तस बनी हुई है। ग्रामीणों ने उपजिला कलेक्टर से राउमावि के पीछे न्यू कॉलोनी में फैल रही गंदगी को हटवा कर सफाई करवाने की मांग भी की।
hin_Deva bho_Deva hin_Deva hin_Deva